Ħatra ta' Helga Berger bħala Membru tal-Qorti tal-Awdituri Kumitat għall-Kontroll tal-Baġit Deċiżjoni tal-Parlament Ewropew tat-8 ta' Lulju 2020 dwar il-ħatra proposta ta' Helga Berger bħala Membru tal-Qorti tal-Awdituri (C9-0129/2020 – 2020/0802(NLE)) (Konsultazzjoni) Il-Parlament Ewropew, – wara li kkunsidra l-Artikolu 286(2) tat-Trattat dwar il-Funzjonament tal-Unjoni Ewropea, skont liema artikolu ġie kkonsultat mill-Kunsill (C9-0129/2020), – wara li kkunsidra l-Artikolu 129 tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A90126/2020), A. billi l-Kumitat għall-Kontroll tal-Baġit tiegħu evalwa l-kwalifiki tal-kandidat propost, b'mod partikolari fir-rigward tal-kundizzjonijiet stipulati fl-Artikolu 286(1) tat-Trattat dwar il-Funzjonament tal-Unjoni Ewropea; B. billi, waqt il-laqgħa tiegħu tal-25 ta' Ġunju 2020, il-Kumitat għall-Kontroll tal-Baġit sema' lill-kandidat propost mill-Kunsill bħala Membru tal-Qorti tal-Awdituri; Jagħti opinjoni favorevoli dwar il-proposta tal-Kunsill għall-ħatra ta' Helga Berger bħala Membru tal-Qorti tal-Awdituri; Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u, għal skopijiet ta' informazzjoni, lill-Qorti tal-Awdituri, kif ukoll lill-istituzzjonijiet l-oħra tal-Unjoni Ewropea u lill-istituzzjonijiet tal-awditjar tal-Istati Membri.
Extracted from TA-9-2020-0178_MT.docx